Document ID: 31993R0868

ΚΑΝΟΝΙΣΜΟΣ (ΕΟΚ) αριθ. 868/93 ΤΗΣ ΕΠΙΤΡΟΠΗΣ της 14ης Απριλίου 1993 για παρέκκλιση από τον κανονισμό (ΕΟΚ) αριθ. 3007/84 περί λεπτομερειών εφαρμογής της πριμοδοτήσεως προς όφελος των παραγωγών προβείου κρέατος όσον αφορά την περίοδο υποβολής των αιτήσεων στην Ελλάδα και στην Ιταλία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως της αγοράς στον τομέα του αιγοπροβείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 363/93 (2), και ιδίως το άρθρο 5 παράγραφος 9,
Εκτιμώντας:
ότι στο άρθρο 3 παράγραφος 2 του κανονισμού (ΕΟΚ) αριθ. 3007/84 της Επιτροπής της 26ης Οκτωβρίου 1984 περί λεπτομερειών εφαρμογής της πριμοδοτήσεως προς όφελος των παραγωγών προβείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 3204/92 (4), καθορίζεται η περίοδος εντός της οποίας τα κράτη μέλη καθορίζουν μια περίοδο κατά τη διάρκεια της οποίας κατατίθενται οι αιτήσεις πριμοδοτήσεως- ότι η εν λόγω περίοδος-πλαίσιο καλύπτει το διάστημα από 1ης Νοεμβρίου πριν από την περίοδο εμπορίας, έως τις 30 Απριλίου μετά την αρχή της περιόδου-
ότι στην Ελλάδα και στην Ιταλία, λόγω διοικητικών δυσκολιών που οφείλονται στην εφαρμογή του καθεστώτος των ατομικών δικαιωμάτων στην πριμοδότηση, δεν είναι δυνατόν να υποβληθούν εντός της προθεσμίας που καθορίστηκε από την προαναφερθείσα διάταξη οι αιτήσεις πριμοδοτήσεως για την περίοδο 1993- ότι πρέπει, συνεπώς, κατά παρέκκλιση να παραταθεί η προθεσμία αυτή για την εν λόγω περίοδο-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβατοειδών και Αιγοειδών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 3 παράγραφος 2 του κανονισμού (ΕΟΚ) αριθ. 3007/84 επιτρέπεται στην Ελλάδα και στην Ιταλία, όσον αφορά τις αιτήσεις πριμοδοτήσεως για την περίοδο 1993, να καθορίσουν περίοδο υποβολής των αιτήσεων έως τις 15 Μαΐου 1993.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Απριλίου 1993.

Labels: 18
17
19
6